Document ID: /roh_data/filtered/fineweb-2-filterrobots_roh.jsonl.gz/18866

Tar ina mancanza d’aua da baiver pli gronda na vegnia quai dentant betg, ha sincerà Marc Schürch dal Departament federal d’ambient envers l’agentura da novitads sda. Il terren saja il mument fitg sitg, ed en blers lieus el nord da las Alps sajan las auas sutteranas bassas, quai che na saja betg usità, ha ditg Schürch.
La mancanza da plievgia fatschenta era ils purs. Tenor l’Uniun purila svizra è il terren sià ora dal tut en regiuns senza tschajera auta. Uschia pudessan culturas gia plantadas sco furment d’atun patir dal sitg, sche quai na vegnia betg a plover avant il cumenzament dal enviern.
RR Novitads 11:00